Varem dividende maksnud Tiigi firma langes kahjumisse - Meditsiiniuudised
Varem dividende maksnud Tiigi firma langes kahjumisse
21. juuli 2017 13:00
Perearst ja ettevõtja Madis Tiik
Perearsti ja tervishoiuvisionääri Madis Tiigi Terviseagentuur OÜ langes mullu kahjumisse, kahel eelneval aastal on omanikule makstud dividende.
OÜ Terviseagentuur kahjum 2016. aastal oli -17 519 eurot.
OÜ Terviseagentuur põhitegevusala on üldarstiabi osutamine. OÜ Terviseagentuuril on 5 perearstikeskust: Viljandis, Kõpus Viljandi maakonnas, Valgas , Vormsil Lääne maakonnas ja Värskas. OÜ Terviseagentuur pakub ka koolitervishoiuteenust Harju-,Saare-, Lääne-, Valga- ja Viljandi maakonnas. Ettevõte omab kinnistut Kuressaares, kinnistul asuv hoone on välja renditud.
2016. aastal moodustas OÜ Terviseagentuur müügitulu 776 553 eurot, mis on 2303 eurot vähem kui eelmisel aastal. Kogu müügitulust 95% on saadud meditsiiniteenust osutades, ülejäänu konsultatsiooniteenuse osutamisest ja kinnisvara rendileandmisest.
Tegevuskulud moodustasid 265 171 eurot, kulud on aastaga suurenenud 18 475 euro võrra.
Majandusaastal soetati põhivara 10 000 euro väärtuses. Eesmärgid selleks majandusaastaks on jätkata üldaarstiabi ja koolitervishoiuteenuse osutamist.
Aruandest nähtub, et rida "muud ärikulud" olid mullu 117 000 eurot, mis viiski ettevõtte kahjumisse. Aasta varem oli kasum 102 000 eurot.
Keskmine palk ettevõtte ca 20 töötaja osas oli mullu pisut langenud.
Dividende on kahel viimasel aastal väljakuulutatud kokku 35 000 euro eest. Seekord dividende ei määratud.
Majandusaruande juurest puudus tavapärane audiitori järeldusotsus.
(Tasuline artikkel) Saaremaa perearstid teenisid hästi 18. august 2017 11:15
URL: http://www.mu.ee/uudised/2017/07/21/varem-dividende-maksnud-tiigi-firma-langes-kahjumisse?+mu-rss+%28www.meditsiiniuudised.ee%29